[{"text_idx": "#000005", "text": "Linnastumist leevendavaid kompaktlinnu piirab fantaasiavaesus"}, {"text_idx": "#000006", "text": "Teiste seas lubas 15-minuti-linna idee teoks teha ja\u0308rgmise aasta suveolu\u0308mpiat vo\u0303o\u0303rustava Pariisi linnapea. Autor/allikas: Alexander Kagan/Unsplash"}, {"text_idx": "#000008", "text": "Sajandi keskel elab linnades kaks kolmandikku maailma elanikest. Eestis ollakse sellele na\u0308itajale juba pa\u0308ris la\u0308hedal. Meile vo\u0303ibki ja\u0308a\u0308da mulje sujuvast, peaaegu na\u0308htamatust protsessist. Lisaks vo\u0303ib paista, et linnastumiseks sobib iga suurem kiviku\u0308la."}, {"text_idx": "#000009", "text": "Oletus on aga vale. Osa linnadest on juba ta\u0308na raskustes. Need rajati teistsugustele eeldustele vo\u0303rreldes sellega, mida vajatakse tulevikus. Selliseid linnu on palju. Vo\u0303ib-olla isegi enamus. Loodetavasti on suur osa kohanemisvo\u0303imelised."}, {"text_idx": "#000010", "text": "Nende seas on siiski olulisi erandeid. Tihti tuuakse sureva linna na\u0308iteks USA ja vo\u0303ib-olla kogu maailma omaaegset autopealinna Detroiti. To\u0308o\u0308stuslinnas toimetasid ja selle elu kujundasid USA suured autotootjad. Autodest tiine kultuur pakkus palju to\u0308o\u0308d. Linnas liikus palju raha. See kasvas. Ro\u0303o\u0303msas meeleolus su\u0308venes ma\u0308rkamatult so\u0303ltuvus autodega seotud ettevo\u0303tlussektorist. Mitte et linnas poleks olnud muid ettevo\u0303tmisi ehitajatest ja pankadest, kaubanduse ja koolideni. Needki olid aga otsesemalt vo\u0303i kaudsemalt seotud autode tootmisele ja seotud teenindusele rajatud va\u0308a\u0308rtusahelaga."}, {"text_idx": "#000012", "text": "Kallid hooned muutusid va\u0308a\u0308rtusetuks. Rikkamad elanikud kolisid mujale ja allesja\u0308a\u0308nute seas kasvas to\u0308o\u0308tute osakaal. Linn kujunes kuritegevuse kasvulavaks. Sellele aitas kaasa otsus lu\u0308litada kulude kokkuhoiuks otsus va\u0308lja pool linna o\u0308isest valgustusest."}, {"text_idx": "#000014", "text": "Detroidi na\u0308ide kajastab paljude linnade kehva valmidust tulevikuga kohtumiseks. Usutavasti pu\u0308u\u0308ab linnastumise inimvool neid linnu va\u0308ltida ja valida midagi toredamat."}, {"text_idx": "#000015", "text": "Mis on toreda linna tunnuseks? U\u0308he huvitava mo\u0303istena on hakatud ra\u0308a\u0308kima \"15 minuti linnadest\". Nagu paljude na\u0308iliselt ootamatute muutustega, vo\u0303is sellegi ideega kokkulangevaid mo\u0303tteid kohata enam isegi 50 aasta eest. Idee muutus na\u0308htavaks koroonakriisi to\u0303ttu. Omalt poolt toetasid ideed soov kasutada energiat sa\u0308a\u0308stlikumalt ja hoolida loodusest."}, {"text_idx": "#000016", "text": "Idee sisu on tagada linnaelanikule 15-minutilise teekonna raadiuses ko\u0303ik vajalikumad teenused. Na\u0308iliselt on mo\u0303te lihtne. Inimestele tuleb tagada vaid vo\u0303imalus elada poest, koolist, to\u0308o\u0308kohast ja haiglast 15 minuti kaugusel. Kas on ikka lihtne? Linnastuvas maailmas on asunud seda mo\u0303tet toetama paljud poliitikud. Loodud on mitmeid tegevuskavu. Na\u0308iteks lubas idee teoks teha ja\u0308rgmise aasta suveolu\u0308mpiat vo\u0303o\u0303rustava Pariisi linnapea."}, {"text_idx": "#000017", "text": "Leidub ka vastupidist suunda esindavaid poliitikuid. Nad esindavad mitmesuguseid valijaid. U\u0308hed pahandavad muutuva liikluskorralduse ja autopidamise kasvava kalliduse pa\u0308rast. Teised kardavad, et nende olemasolevat keskkonda hakatakse uute elanike huvides muutma. Ta\u0308nu sellele muutuvad vaiksed ja kallid linnaosad avalikeks ruumideks, va\u0308hendades seniste elanike heaolu ja kinnisvara va\u0308a\u0308rtust."}, {"text_idx": "#000019", "text": "U\u0308hendkuningriigis leidub ko\u0303igi toodud arvamuste esindajaid. Seal on ka\u0308imas vahest ka ko\u0303ige kaugemale arenenud arutelu kas, kuhu ja kuidas 15-minuti-linnu vo\u0303i linnaosi rajada. A\u0308sja avaldati sealse valitsuse tellitud uurimuse tulemused kodanike suhtumisest antud ideesse. Muu hulgas uuriti, mida soovitakse ja mida ei peeta oluliseks 15-minuti-ala teenusteks."}, {"text_idx": "#000022", "text": "Ku\u0308sitlusest paistab va\u0308lja, et tuleviku linnas na\u0308hakse vanade teenuste domineerimist. See on mo\u0303istetav, sest uute olemasolu ega kasutamise kohta puudub teadmine. Samas vo\u0303ib olla u\u0308pris kindel, et tuleviku linnades on kas 15 minuti sees vo\u0303i kaugemal po\u0303himo\u0303tteliselt uusi teenuseid ja mo\u0303nede vanade va\u0308a\u0308rtust tabab langus vo\u0303i to\u0303us. Nende ettena\u0308gemine toidaks innovatsiooni ja oleks kohane meilegi, u\u0308hele maailmas kiiremini linnastuvale riigile."}, {"text_idx": "#000023", "text": "Eestis elab linnades praktiliselt 70 protsenti elanikest. Linnade areng ja to\u0303husam kasutamine on seela\u0308bi mo\u0308o\u0308dapa\u0308a\u0308smatud. Ilmselt jo\u0303uavad 15-minuti-linna arutelud siingi peagi avalikku mo\u0303ttevahetusse."}, {"text_idx": "#000039", "text": "Tallinna valgusreostus on koroona ja\u0308rel hu\u0308ppeliselt kasvanud"}, {"text_idx": "#000047", "text": "Kristjan Port: kapitalism su\u0308nnitab tarbetut to\u0308o\u0308d"}]